Majandusteooriast teame, et väikese riigi majanduspoliitika eesmärk on paindlikkus, suutlikkus kiiresti reageerida muutunud olukordadele, õigeaegselt tabada maailmas toimuvat. Oma kogemustest teame, et see teoreetiline seisukoht peab paika ka tegelikus elus. Järelikult - Eesti poliitika põhieesmärk on tagada meie majanduse paindlikkus Euroopa Liidu majandusruumis, sest see ja ainult see tagab meile konkurentsivõime ja edu ühisel turul.